แฟรงกี้ , คัตตี้แฟลม (Franky , Cutty Flam)

 แฟรงกี้ - Franky 

“ลูกเรือคนที่ 7” และเป็นช่างซ่อมเรือของกลุ่มโจรสลัดหมวกฟาง ก่อนจะเข้ากลุ่ม เป็นหัวหน้าแก๊งในเมืองวอเตอร์เซเว่น ทำหน้าที่แยกชิ้นส่วนเรือ โจรสลัดไปขาย และเป็นนักล่าค่าหัวเสริมด้วย

อายุ :36 ปี

วันเกิด : 9 มีนาคม

ส่วนสูง : 240 ซม.

ค่าหัว : 44 ล้านเบรี

ฉายา : “ไซบอร์ก”

ผลปิศาจที่กินเข้าไป : ไม่มี

สีประจำตัว : สีฟ้าอ่อน

เปรียบได้กับสัตว์อะไร : กระทิง

กลิ่นประจำตัว : โคล่า

เครือญาติที่ปรากฏในเรื่อง : พ่อบุญธรรม (ทอม), พี่บุญธรรม (ไอซ์เบิร์ก)

เกี่ยวกับแฟรงกี้

แฟรงกี้มีชื่อเดิมว่า คัตตี้-แฟลม (คาติฟูแลม) เนื่องจากเขาถูกทิ้งจากเรือโจรสลัด ตั้งแต่อายุ 4 ขวบ ทอมก็เก็บมาเลี้ยงเป็นลูกบุญธรรม และถ่ายทอดวิชาความรู้การช่างให้

แฟรงกี้เป็นคนนิสัยสบายๆ  ขี้โวยวาย และเจ้าน้ำตา แต่โดยปกติแล้ว เขาจะถูกมองเป็นเหมือนพวกวิตถาร เพราะชอบใส่กางเกงในตัวเดียว

ความฝันของแฟรงกี้คือได้สร้างเรือที่แข็งแกร่ง จนสามารถฝ่าไปจนถึงสุดขอบโลก ผลงานของเขาคือเรือ “เธาแซนด์ ซันนี่”ซึ่งเขายอมรับหน้าที่เป็นช่างให้กลุ่มลูฟี่ และสัญญาว่าจะคอยดูแลเรือลำนี้ให้แข็งแกร่งได้ตลอดไป

ความสามารถของแฟรงกี้

จากการที่ถูกรถไฟพัฟฟิ่งทอมแล่นชน ทำให้เขาต้องดัดแปลงตนเองเป็นไซบอร์ก เพื่อไม่ให้ตนเองต้องตาย แฟรงกี้จึงมีร่างกายที่แข็งแกร่ง และมีพละกำลังมหาศาล มีอาวุธแปลกๆติดตามส่วนต่างๆของร่างกาย ข้อเสียของแฟรงกี้ คือบริเวณด้านหลัง ยังเป็นร่างเนื้ออยู่ จึงไม่สามารถทนต่อการโจมตีได้มากนัก อีกทั้งแฟรงกี้ยังต้องใช้โคล่าเป็นเชื้อเพลิงในการต่อสู้และใช้อาวุธ หากโคล่าหมด แฟรงกี้จะไม่ค่อยมีแรง และใช้อาวุธไม่ได้